
Döntés módja: nyílt szavazás, egyszerű szótöbbség

Mellékletek: Kérelem /előterjesztéshez csatolva/
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. november 9-én tartandó munkaterv szerinti ülésére

11. napirendhez

Tárgy: Szent István Általános Iskola kérelme a 2011. évre megállapított személyi juttatások keretének növelésére
Tisztelt Képviselő-testület!

Kecser György a Szent István Általános Iskola igazgatója 2011. szeptember 13-án (!) kérelemmel fordult hozzám, melyben a 2011. évi költségvetésben az intézmény részére személyi juttatásokra biztosított keret kb. 1,6 millió Ft-tal történő megemelését kérte.
A „hiány” oka, hogy 2011 májusában az iskola egyik pedagógusával arról állapodtak meg, hogy 2011. december 1-jével annak közalkalmazotti jogviszonya megszűnik, oly módon, hogy a 2011/2012-es tanévet – a tanulók érdekeit szem előtt tartva – már nem kezdi meg.  Ez plusz öt hónapos bérigényt jelent, hiszen ősszel már az új kolléga párhuzamosan munkába állt, vagyis a távozó kollégának kvázi öt hónap felmentési idő kerül kifizetésre.
Ez némileg ellentmond a Képviselő-testület 68/2011. (IV. 14.) ÖKT határozatában foglaltaknak (bár ezt a nyugdíjba vonuló kollégák vonatkozásában hoztuk meg), miszerint az önkormányzat az általa foglalkoztatott közalkalmazottak részére – újabb rendelkezésig – legfeljebb két hónapos felmentési időt biztosít. 
Mindezek fényében kérem a Képviselő-testület szíves döntését az ügyben.
A/2011. (XI. 9.) ÖKT határozati javaslat
Sülysáp Nagyközség Önkormányzatának Képviselő-testülete 

1./ Méltányolva az intézményvezető kérelmét a Szent István Általános Iskola személyi jellegű kiadásaira a 2011. évi költségvetésben megállapított keretet 1.259.325 Ft + járulékai összegével megemeli.

2./ Az 1./ pont szerinti összeget a költségvetés … keretének terhére csoportosítja át.

3./ Felkéri a jegyzőt a szükséges intézkedések megtételére.

Határidő: 1./ azonnal; 2./-3./ 2011. decemberi ülés
Felelős: jegyző
B/2011. (XI. 9.) ÖKT határozati javaslat
Sülysáp Nagyközség Önkormányzatának Képviselő-testülete 

1./ Tekintettel a tárgyban korábban hozott döntésére elutasítja a Szent István Általános Iskola kérelmét az intézmény személyi jellegű kiadásaira a 2011. évi költségvetésben megállapított keret növelésére.

2./ Felhívja az intézményvezetőt, hogy az intézmény költségvetésének átcsoportosításával biztosítsa a személyi kifizetéshez szükséges anyagi forrást.

Határidő: 1./ azonnal; 2./ 2011. decemberi 31.
Felelős: polgármester, intézményvezető
Sülysáp, 2011. november 3.



Horinka László s.k.

